LIČKO-SENJSKA ŽUPANIJA

OSNOVNA ŠKOLA „Anž Frankopan“ KOSINJ

GORNJI KOSINJ 49 , KOSINJ

TEL./FAX: 053/ 671-006

ŠIFRA ŠKOLE: 09-302-003

MB: 03315576

OIB: 45145128760

E- mail: ured@os-afrankopan-kosinj.skole.hr

KLASA: 112-02/23-01-01

URBROJ: 2125-32-01-23-01

Kosinj, 1. veljače 2023. godine

Na temelju članka 107. Zakona o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 16/12 ,86/12, 94/13, 152/14, 7/17, 68/18 i 98/19 i 64/20), odredbi Statuta Osnovne škole „Anž Frankopan“ Kosinj, Pravilnika o radu i Pravilnika o načinu i postupku zapošljavanja u Osnovnoj školi „Anž Frankopan“ Kosinj (u daljnjem tekstu Pravilnik), ravnateljica Osnovne škole „Anž Frankopan“ Kosinj, Zrinka Vukelić, dipl.uč., objavljuje:

NATJEČAJ

za zasnivanje radnog odnosa

1. **STRUČNI/A SURADNIK/CA PEDAGOG/INJA**
* 1 izvršitelj/ica, nepuno radno vrijeme (20/40 sati tjedno) na neodređeno vrijeme;
* Probni rad u trajanju od tri mjeseca
* Mjesto rada Osnovna škola „Anž Frankopan“ Kosinj, Gornji Kosinj 49, 53 203 Kosinj;

Na natječaj se mogu javiti muške i ženske osobe u skladu sa Zakonom o ravnopravnosti spolova (NN br.: 82/08. i 69/17).

**Uvjeti za popunu radnog mjesta:**

Uz opće uvjete za zasnivanje radnog odnosa, sukladno propisima o radu, potrebno je ispunjavati i posebne uvjete za zasnivanje radnog odnosa – prema članku 105. Zakona o odgoju i obrazovanju u osnovnoj i srednjoj školi (NN br.: 87/08, 86/09, 91/10, 105/10, 90/11, 5/12, 16/12, 86/12 ,126/12 ,94/13, 152/14, 7/17, 68/18, 98/19 i 64/20) i uvjete prema Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN br.: 6/19 i 75/20).

**Uz vlastoručno potpisanu prijavu za natječaj potrebno je priložiti:**

- životopis

- dokaz o državljanstvu

- diplomu, odnosno dokaz o stečenoj stručnoj spremi

- uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od raspisivanja natječaja)

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Izabrani kandidat prije sklapanja ugovora o radu dužan je sve navedene priloge odnosno isprave dostaviti u izvorniku ili preslici ovjerenoj od strane javnog bilježnika sukladno Zakonu o javnom bilježništvu (NN br.: 78/93.,29/94.,162/98.,16/07.,75/09.,120/16.)

Uvjet za kandidate koji budu izabrani za radna mjesta na neodređeno vrijeme ugovorit će se probni rad prema odredbama Odluke o materijalnim i nematerijalnim pravima, drugim naknadama te visini osnovice za obračun plaće službenika i namještenika u javnim službama (NN br.:60/22) i odredbama Temeljnog kolektivnog ugovora za službenike i namještenike u javnim službama (NN br.: 128/17, 56/22).

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br.: 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (NN br.: 84/21), članku 48. f Zakona o zaštiti vojnih i civilnih invalida rata (NN br.: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN br.: 157/13, 152/14, 39/18 i 32/20) dužna je u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo može pozvati na testiranje prema odredbama Pravilnika (http://[www.os-afrankopan-kosinj.skole.hr](http://www.os-afrankopan-kosinj.skole.hr) –Pravilnik o načinu i postupku zapošljavanja u Osnovnoj školi „Anž Frankopan“ Kosinj - Školski dokumenti)

U slučaju vrednovanja odnosno testiranja način testiranja, područje provjere, izvori za pripremu kandidata ( literatura), datum, vrijeme i mjesto održavanja bit će objavljeni na mrežnim stranicama Škole (http:// [www.os-afrankopan-kosinj.skole.hr](http://www.os-afrankopan-kosinj.skole.hr) -Natječaji) najkasnije tri (3) dana prije dana provođenja testiranja.

Ako kandidat ne pristupi mogućem testiranju smatrat će se da je odustao od prijave na natječaj.

Obavijest o rezultatima natječaja bit će objavljeni na mrežnim stranicama Škole (http:// [www.os-afrankopan-kosinj.skole.hr](http://www.os-afrankopan-kosinj.skole.hr) – Natječaji) najkasnije u roku od 8 dana od dana odabira kandidata za zasnivanje radnog odnosa. Dostava svim prijavljenim kandidatima smatra se obavljenom istekom osmog dana od dana objave obavijesti.

Kandidati koji se pozivaju na pravo prednosti pri zapošljavanju prema posebnom propisu biti će obaviješteni sukladno članku 21. stavku 4. Pravilnika o načinu i postupku zapošljavanja u Osnovnoj školi „Anž Frankopan“ Kosinj.

U skladu s uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredba o zaštiti podataka (NN br.: 42/18.) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Urednom prijavom smatra se prijava koja sadrži sve tražene podatke i priloge.

Nepotpune i nepravovremene prijave neće se razmatrati.

Prijave na natječaj dostavljaju se neposredno ili poštom na adresu:

**Osnovna škola „Anž Frankopan„ Kosinj, Gornji Kosinj 49, 53203 Kosinj, s naznakom „za natječaj“ u roku 8 dana od dana objave.**

Natječaj je objavljen **1. veljače 2023. godine** na mrežnoj stranici i oglasnoj ploči Osnovne škole „Anž Frankopan„ Kosinj te na oglasnoj ploči i mrežnoj stranici Hrvatskog zavoda za zapošljavanje.

 Ravnateljica:

 Zrinka Vukelić, dipl. uč.